Hulda Grønneberg

Hulda Tegnér Grønneberg () var ein norsk kunstmålar.

Grønneberg var fødd i Christiania som dotter av Fedor Ferdinand Tegnér (1817–1902) og Anne Marie, fødd Steffensen (1815–1897). Ho blei gift i 1865 med kjøpmannen Julius Fredrik Grønneberg (1836–1920). Ekteskapet blei seinare oppløyst (etter 1875). Sonen Harald Grønneberg blei også målar. Hulda Grønneberg var kusine av den danske teiknaren og bokkunstnaren Hans Tegner (1853–1932).

Grønneberg var utdanna ved målarskulen til Knud Bergslien og gjekk i lære hjå Hermine Biedermann-Arentz. Ho var særleg aktiv på 1880-talet og dreiv mest med landskapsmåleri med motiv frå Noreg og utlandet. Verka har «frisk detaljrik realisme» med impulsar frå fransk friluftsmåleri. Frå 1890-åra var stilen blitt meir romantisk. I 1893 forsvarte ho offentleg populær, «vakker» kunst, til motsats frå den naturalistiske tilnærminga. 

Grønneberg var blant dei få kvinnelege landskapsmålarane på den tida. Ho bidrog med verk til Verdsutstillinga i Paris i 1889.  I 1886 stilte ho ut Fra Walles have i Sandvigen på Haustutstillinga. 

Kjelder

Denne artikkelen bygger på «Hulda Grønneberg» frå ,  den 1. mai 2024.  

 Bakgrunnsstoff 
 Måleriet Fra Grosshesselohe i Nasjonalmuseet.

Kategori:Norske biletkunstnarar
Kategori:Folk frå Oslo
Kategori:Målarar frå 1800-talet
Kategori:Målarar frå 1900-talet